CELEX: 32011D0019
Language: sk
Date: 2011-01-14 00:00:00
Title: 2011/19/EÚ: Rozhodnutie Komisie zo 14. januára 2011 o postupe preukazovania zhody stavebných výrobkov podľa článku 20 ods. 2 smernice Rady 89/106/EHS, pokiaľ ide o tesniace materiály na nestavebné použitie v spojoch v budovách a peších chodníkoch [oznámené pod číslom K(2011) 62]  Text s významom pre EHP

15.1.2011   
            
            
               SK
            
            
               Úradný vestník Európskej únie
            
            
               L 11/49
            
         ROZHODNUTIE KOMISIE
   zo 14. januára 2011
   o postupe preukazovania zhody stavebných výrobkov podľa článku 20 ods. 2 smernice Rady 89/106/EHS, pokiaľ ide o tesniace materiály na nestavebné použitie v spojoch v budovách a peších chodníkoch
   [oznámené pod číslom K(2011) 62]
   (Text s významom pre EHP)
   (2011/19/EÚ)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Rady 89/106/EHS z 21. decembra 1988 o aproximácii zákonov, iných právnych predpisov a správnych opatrení členských štátov vzťahujúcich sa na stavebné výrobky (1), najmä na jej článok 13 ods. 4,
   po porade so Stálym výborom pre stavebníctvo,
   keďže:
   
               (1)
            
            
               Od Komisie sa vyžaduje, aby v súlade s článkom 13 ods. 3 smernice 89/106/EHS vybrala jeden z dvoch postupov preukazovania zhody výrobku. V článku sa predpisuje, že Komisia by mala vybrať čo najmenej náročný postup zlučiteľný s bezpečnosťou. Preto je nevyhnutné rozhodnúť, či je pre daný výrobok alebo skupinu výrobkov systém vnútropodnikovej kontroly výroby, za ktorý je zodpovedný výrobca, nevyhnutnou a dostačujúcou podmienkou preukázania zhody, alebo či sa z dôvodov súvisiacich s dodržiavaním kritérií uvedených v článku 13 ods. 4 uvedenej smernice na daný účel požaduje zásah schváleného orgánu.
            
         
               (2)
            
            
               V článku 13 ods. 4 sa vyžaduje, aby sa takto určený postup vyznačil v mandátoch a technických špecifikáciách; preto je vhodné identifikovať výrobky alebo skupinu výrobkov, ktoré sú uvedené v technických špecifikáciách.
            
         
               (3)
            
            
               Obidva postupy stanovené v článku 13 ods. 3 smernice 89/106/EHS sú podrobne opísané v prílohe III k uvedenej smernici. Je preto potrebné presne určiť metódy, ktorými sa tieto dva postupy majú vykonávať s ohľadom na prílohu III pre každý výrobok alebo skupinu výrobkov, pretože príloha III uprednostňuje určité systémy.
            
         
               (4)
            
            
               Postup uvedený v článku 13 ods. 3 písm. a) zodpovedá systémom stanoveným v prvej možnosti, bez nepretržitého dohľadu, a v druhej a tretej možnosti bodu ii) oddielu 2 prílohy III. Postup uvedený v článku 13 ods. 3 písm. b) zodpovedá systémom v bode i) oddielu 2 prílohy III, a v prvej možnosti, s nepretržitým dohľadom, bodu ii) oddielu 2 prílohy III,
            
         PRIJALA TOTO ROZHODNUTIE:
   Článok 1
   Zhoda výrobkov a skupín výrobkov uvedených v prílohe I sa preukazuje postupom, na ktorom sa okrem systému vnútropodnikovej kontroly výroby, ktorý prevádzkuje výrobca, zúčastňuje schválený orgán posudzovaním a dohľadom nad kontrolou výroby alebo kontrolou samotného výrobku.
   Článok 2
   Postup preukazovania zhody výrobkov stanovený v prílohe II sa uvádza v mandátoch pre harmonizované európske normy.
   Článok 3
   Toto rozhodnutie je určené členským štátom.
   
      V Bruseli 14. januára 2011
      
         
            Za Komisiu
         
         Antonio TAJANI
         
            podpredseda
         
      
   
   
      (1)  Ú. v. ES L 40, 11.2.1989, s. 12.
   
      PRÍLOHA I
      Tesniace materiály na nestavebné použitie v spojoch, ktoré sú súčasťou budov a peších chodníkov:
      
                  1.
               
               
                  tesniace materiály na vonkajšie a/alebo vnútorné steny, priečky;
               
            
                  2.
               
               
                  tesniace materiály na zasklenie [okrem tesniacich materiálov na akváriá, zasklenia budov, prvé a vonkajšie tesnenie na výrobu izolovaných zasklených jednotiek, vodorovné zasklenie (pod 7°) a organické sklo];
               
            
                  3.
               
               
                  tesniace materiály na hygienické spoje [okrem priemyselnej vody, pitnej vody, aplikácií pod vodou (bazény, kanalizácia atď.) a aplikácií v styku s potravinami];
               
            
                  4.
               
               
                  tesniace materiály na pešie chodníky (okrem zabezpečenia proti úniku chemických látok, ponorených oblastí, ciest a iných dopravných oblastí, letísk a čistiarní odpadových vôd).
               
            
   
      PRÍLOHA II
      
         Poznámka: Pri výrobkoch, ktoré sú určené na viac ako jeden zo spôsobov použitia uvedených v nasledujúcich skupinách, sa úlohy schváleného orgánu, vyplývajúce z príslušných systémov preukazovania zhody, kumulujú.
      SKUPINA VÝROBKOV
      
         TESNIACE MATERIÁLY NA NESTAVEBNÉ POUŽITIE V SPOJOCH, KTORÉ SÚ SÚČASŤOU BUDOV A PEŠÍCH CHODNÍKOV (1/2)
      
      
         Systémy preukazovania zhody
      
      V prípade výrobku(-ov) a zamýšľaného(-ých) použitia(-í) uvedených ďalej sa od CEN/Cenelec vyžaduje, aby špecifikoval v príslušných harmonizovaných Európskych normách tento systém (tieto systémy) preukazovania zhody:
      
                  Výrobok
               
               
                  Zamýšľané použitie
               
               
                  Úroveň (úrovne) alebo trieda(-y)
               
               
                  Systém PZ
               
            
                  
                              —
                           
                           
                              Tesniace materiály na vonkajšie steny
                           
                        
               
                  Vonkajšie aplikácie
               
               
                  —
               
               
                  3
               
            
                  
                              —
                           
                           
                              Tesniace materiály na vnútorné steny
                           
                        
               
                  Vnútorné aplikácie
               
               
                  —
               
               
                  4
               
            
                  
                              —
                           
                           
                              Tesniace materiály na zasklenie
                           
                        
               
                  Na použitie pri výstavbe budov
               
               
                  —
               
               
                  3
               
            
                  
                              —
                           
                           
                              Tesniace materiály na pešie chodníky
                           
                        
               
                  —
               
               
                  3
               
            
                  
                              —
                           
                           
                              Tesniace materiály na hygienické spoje
                           
                        
               
                  —
               
               
                  3
               
            
                  Systém 3: pozri bod ii) oddielu 2 prílohy III k smernici 89/106/EHS, druhú možnosť.
                  Systém 4: pozri bod ii) oddielu 2 prílohy III k smernici 89/106/EHS, tretiu možnosť.
               
            Špecifikácia systému by mala byť taká, aby umožňovala uplatnenie systému aj v prípade, že nie je potrebné stanoviť úžitkový ukazovateľ výrobku pre určitú vlastnosť, pretože najmenej v jednom členskom štáte v súvislosti s ňou neexistuje žiadna právna požiadavka (pozri článok 2 ods. 1 smernice 89/106/EHS a prípadne bod 1.2.3 interpretačných dokumentov). V týchto prípadoch sa výrobcovi nesmie nariadiť, aby overoval túto charakteristiku, ak si neželá úžitkovú vlastnosť výrobku uvádzať.
      SKUPINA VÝROBKOV
      
         TESNIACE MATERIÁLY NA NESTAVEBNÉ POUŽITIE V SPOJOCH, KTORÉ SÚ SÚČASŤOU BUDOV A PEŠÍCH CHODNÍKOV (2/2)
      
      
         Systémy preukazovania zhody
      
      V prípade výrobku(-ov) a zamýšľaného(-ých) použitia(-í) uvedených ďalej sa od CEN/Cenelec vyžaduje, aby špecifikoval v príslušných harmonizovaných európskych normách tento systém (tieto systémy) preukazovania zhody:
      
                  Výrobok(-y)
               
               
                  Zamýšľané použitie(-ia)
               
               
                  Úroveň(-ne) alebo trieda(-y)
                  (reakcia na požiar)
               
               
                  Systém(-y) preukazovania zhody
               
            
                  Tesniace materiály na nestavebné použitie v spojoch, ktoré sú súčasťou budov a peších chodníkov
               
               
                  Na použitia, na ktoré sa vzťahujú predpisy týkajúce sa reakcie na požiar
               
               
                  A1 (1), A2 (1), B (1), C (1)
                  
               
               
                  1
               
            
                  A1 (2), A2 (2), B (2), C (2), D, E
               
               
                  3
               
            
                  (A1 to E) (3), F
               
               
                  4
               
            
                  Systém 1: pozri bod i) oddielu 2 prílohy III k smernici 89/106/EHS, bez auditových skúšok vzoriek.
                  Systém 3: pozri bod ii) oddielu 2 prílohy III k smernici 89/106/EHS, druhú možnosť.
                  Systém 4: pozri bod ii) oddielu 2 prílohy III k smernici 89/106/EHS, tretiu možnosť.
               
            Špecifikácia systému by mala byť taká, aby umožňovala uplatnenie systému aj v prípade, že nie je potrebné stanoviť úžitkový ukazovateľ výrobku pre určitú vlastnosť, pretože najmenej v jednom členskom štáte v súvislosti s ňou neexistuje žiadna právna požiadavka (pozri článok 2 ods. 1 smernice 89/106/EHS a prípadne bod 1.2.3 interpretačných dokumentov). V týchto prípadoch sa výrobcovi nesmie nariadiť, aby overoval túto charakteristiku, ak si úžitkovú vlastnosť výrobku neželá uvádzať.
      
         (1)  Výrobky/materiály, ktorých zaradenie do triedy reakcie na oheň sa zlepší vďaka jasne identifikovateľnej fáze výrobného procesu [napr. pridanie požiarnych spomaľovačov (retardantov horenia) alebo obmedzenie organického materiálu].
      
         (2)  Výrobky/materiály, na ktoré sa nevzťahuje poznámka pod čiarou (*).
      
         (3)  Výrobky/materiály, pri ktorých sa nevyžaduje skúška reakcie na oheň (napr. výrobky/materiály triedy A1 podľa rozhodnutia Komisie 96/603/ES).